Egpaar in hof oor foto's van babamishandeling | Maroela Media
Die man (33) en vrou (22) van Westering is glo deel van 'n internasionale kinderpornografie-sindikaat wat foto's en beeldmateriaal versprei van babas wat gemartel, verkrag en vermoor word. Dit is volgens Miranda Friedmann, direkteur van Vroue en Mans teen Kindermishandeling.
Nóg 'n verdagte in die saak het Woensdag in die landdroshof verskyn. Die saak teen dié verdagte, 'n rekenaar-ingenieur van Plettenbergbaai, is tot 12 Mei uitgestel. Hy is vroeër op borgtog van R10 000 vrygelaat. Die man is op 13 Januarie in hegtenis geneem nadat die polisie in België hom opgespoor het en hul eweknieë in Gauteng in kennis gestel het.
Lt.kol. Heila Niemand het destyds aan TimesLive gesê dit is die ergste vorm van kinderpornografie wat hulle nog gesien het. "Dit was die eerste keer dat ons dié soort mishandeling van babas gesien het."
Hoe siek is dit!
Ek het nie eers die berig gelees nie – sulke goed maak my siek. Die opskrif alleen is genoeg om my te laat opgooi. Maar dalk, net dalk lees iemand hoe ander voel oor sulke siek goed en is hul dalk bewus of het agterdog oor ander wat die tipe van siek goed doen en sal dan uitkom met dit en sorg dat sulkes vervolg word. Mag almal namens die onskuldiges wakker loop en as jy dinge vermoed – wees lieiwer verkeerd as wat jy dit nie rapporteer nie. Daar is iets soos naamloos rapporteer. Maar moet nooit net stilbly… Lees meer »
Ek weet nie of die Here vir hulle genadig sal wees nie. Nie eens diere maak met hulle werpsels so nie. Ek wonder wat dryf mense tot sulke dade? Is ledigheid nie die duiwel se oorkussing nie.
Dis siek. Dan gee hulle nog borgtog. Sulke mense hoort nie in die samelewing nie.
Waar kan mens so iets aanmeld? Mens lees altyd van die Pedofiele wat gevang word maar daar is nerens 'n link waar jy dit kan aangee nie… Om dit by die Polise aan te meld is sinneloos…